संतुष्टि से विकास होता है अवरूद्ध
भिलाई|कल्याण स्नातकोत्तर कॉलेज सेक्टर 7 में छत्तीसगढ़ कल्याण समिति ने 33वां स्मृति दिवस समारोह आयोजित किया। इसमें मुख्य अतिथि डॉ. गणेश प्रसाद कौशिक ने कहा कि अपनी वर्तमान स्थिति से संतुष्ट होने का अर्थ अपने विकास को अवरूद्ध करना है। विद्यार्थियों को टापेस्ट बनने का लक्ष्य लेकर आगे बढ़ना है। जब वे सफलता की ऊंचाई को छूते हैं तो माता-पिता और सबसे ज्यादा खुश होते हैं। यही आशा मुझे इन छात्राओं से है। विशेष अतिथि डॉ. रामकुमार बेहार ने छग के गांधी पं. सुंदरलाल शर्मा को त्याग की प्रतिमूर्ति बताते हुए कहा कि उन्होंने देशहित में अपना सर्वस्व अर्पित किया। कॉलेज के प्रथम प्राचार्य प्रो. तोरण सिंह ठाकुर ने आयोजन को आदर्श व अनुकरणीय बताया। कार्यक्रम को डॉ. विमल कुमार पाठक, रामेश्वर प्रसाद मिश्रा, शकुंतला शर्मा, रोहित यादव मौजूद रहे।
hin_Deva hin_Deva